<classify> OFISI ya Wakala wa Majengo Tanzania TBA imeanza operesheni nchi nzima ya kuwaondoa kwenye nyumba zake wadaiwa sugu wote wa kodi ya pango nchi nzima.Ofisi hiyo imeanza kwa kuwaondoa wadaiwa jijini Dar es Salaam na kisha kufuatia Dodoma ambako juzi ilizotoa familia tatu zilizokuwa zikiishi kwenye eneo la Area C Dodoma. Jijini Dar es Salaam familia kadhaa zimetolewa kwenye nyumba zao huku ikibainisha kuwa uondoaji wa wadaiwa hao ni endelevu na kufanyika nchi nzima.Kwa mujibu wa Kaimu Meneja Miliki wa TBA, Herman Tanguye, TBA inadai zaidi ya Sh bilioni 1.5 ambazo zikilipwa zitaiwezesha ofisi hiyo kufika mbali zaidi hasa kwa kujenga nyumba nyingine na kuwapangisha watu.Ifahamike kuwa TBA ni Wakala wa Majengo ambao kazi kubwa ni kuhakikisha ubora na usalama wa makazi, hivyo basi inakuwa sio sawa kwa watu kuendelea kuishi kwenye nymba hizi na kushindwa kulipa, ili na sie tuendelee kuwaandalia makazi bora watu wengine ni lazima tulipwe kodi zetu tunazodai wananchi hao na hiyo itafanyika tu kwa kuwa kwa sasa hatutaki kubembeleza tena tumeshawapatia muda wa kutosha, alisema Tanguye.Alisema wapo wapangaji ambao hawajalipa kodi kwa miaka zaidi ya 10 kitu ambacho alisema sio sawa kwa mustakabali wa ukuajiwa TBA.Wapo ambao tulishawapatia notisi ya siku 30 kuwa wanapaswa kulipa na kisha tukawaongezea siku 14, lakini hadi leo hawajalipa na mwisho wa siku ni kuja kuwatoa kwa lazima tu, tunatumia kampuni ya Yono kufanya kazi kisheria na umakini pia, ameongeza Tanguye.  <topic>: KITAIFA 